**Torid afară..**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Torid afară...și nu- i prima oară,

Pe cerul alb nu e măcar o cioară

Să facă umbră prafului- pământ,

Mustim în zeama fără de cuvânt.

Uscata iarbă, moartă de vreo lună

Se udă doar de vine vreo furtună,

Închise geamuri mai sticlesc în soare

În după- amiezi tânjind după răcoare.

Betoane- nfierbântate ard papucii

Copiilor ce au uitat de mucii

Ce i- au lăsat în iarnă pe zăpadă...

Acum se- ascund de- nfierbântata stradă!

Nici babele nici moșii nu văd ziua,

La zece noaptea ies să joace "piua"

Căci casele- s cuptoare unde trupuri

Ajung țigări arse până la mucuri.

Doar cei adulți mai sunt eroi în vara

Ce arde plaja mării cu chitara

Și-n zeama proprie mai au curajul

Să se iubească, udând peisajul!